วันนี้มาร่วมกิจกรรม Wongnai Testing ที่ร้าน Stone and star ค่ะ ร้านอยู่แถวๆ เซ็นทรัลชิดลม ลงบีทีเอสชิดลมแล้วเดินจากแยกชิดลมเข้าซอยข้างห้างมาไม่ไกลมากค่ะ เดินผ่านเดอะพิซซ่ากับแม็กซ์แวลูก็ใกล้ถึงแล้วค่ะ อยู่ถัดๆ กัน

ร้านมีด้านนอกและด้านใน ดึกๆ เริ่มมีดนตรีสดฟังสบายๆ ค่ะ ร้านไม่ใหญ่มาก ห้องน้ำสะอาด

มาเริ่มเมนูสำหรับวันนี้กันเลยค่ะ

ล็อปสเตอร์ผัดพริกเกลือ (1,350)
รสอ่อนไปค่ะ มีแค่กระเทียมที่ทำให้พอมีรสชาติ มีพริกแห้งหั่นเล็กๆ มาด้วย น่าจะมีน้ำจิ้มซีฟู้ดมาเพิ่มรสชาติหน่อย

ต้มยำหมูสับน้ำข้น (290)
ไม่เคยเจอต้มยำหมูสับมาก่อน รสชาติจะเปรี้ยวนำ เห็ดเยอะดีค่ะ 

ลาบคั่วหมูเป็ดกรอบ (240)
รสชาติทั่วๆ ไป ไม่เผ็ด ไม่โดนค่ะ

ไก่เหลืองบางแสน (230)
ไก่ย่าง 3 ไม้ มาพร้อมน้ำจิ้มไก่กับน้ำจิ้มแจ่ว กินกับน้ำจิ้มแจ่วอร่อยกว่า หนึ่งไม้มีสองชิ้น ย่างไม่แห้งแข็ง กำลังอร่อยดี

กากหมูพริกเกลือ (230)
กินไปนิดหน่อยเพราะกลัวอ้วน รสชาติธรรมดา

เชฟสลัด (390)
มีไก่ หอยเชลล์ ปูนิ่ม กุ้งชุบแป้งทอด ราดน้ำสลัดรสเปรี้ยวๆ ชามใหญ่มาก

ปลากะพงทอดน้ำปลา ยำมะม่วง (450)
ปลามาแบบเชิดหน้าชูคอมาเลยค่ะ เนื้อปลาหั่นมาเป็นชิ้นให้ ดีค่ะ ไม่ต้องเสียเวลาแกะ รสปลาจืดไม่รู้สึกความเป็นปลาทอดราดน้ำปลา ต้องราดน้ำยำ น้ำยำอร่อยดี แต่ให้มาน้อยไปหน่อย

ซี่โครงแกะหมักเครื่องเทศย่าง (790)
ย่างแบบเกือบสุกหมด เนื้อในแดงนิดหน่อยบางจุด สาบนิดหน่อย ไม่ค่อยติดมันเท่าไหร่ โอเคใช้ได้

มิโดริซาวน์
ค็อกเทลรสอ่อน อร่อยดี กินได้เรื่อยๆ รู้สึกแอลกอฮอล์น้อยมาก รสอ่อนๆ 

เจอคอกเทลพริกเข้าไปนี่มันจี๊ดมาก พริกแห้ง 2 เม็ด รสเข้มข้นสุดๆ แซ่บเวอร์

ชอบคอกเทลลิ้นจี่ เป็นตัวที่ไม่ได้อยู่ในเมนู ไปสั่งเองว่าขอลิ้นจี่ หอมลิ้นจี่ดี

คอกเทลเสาวรส เปรี้ยวๆ เค็มๆ เกลือขอบแก้ว รสชาติโอเคอยู่ แต่เค็มไปหน่อยนะ 555

มาถึงเมนูของหวานกันบ้าง
เครปสตอเบอร์รีครีมสด 
อร่อยดี ครีมสดอร่อยไม่เลี่ยน สตอเบอร์รี่เปรี้ยวนิดๆ มีซอสสตอร์เบอร์รี่สอดไส้ในตัวเครปด้วย

เครปกล้วยหอมนูเทลล่า
เป็นซิกเนเจอร์ของร้าน สั่งแบบเครปเย็นมาไม่ได้เอาแบบเครปกรอบ อร่อยมากกกกก ไส้เป็นนูเทลล่ากับกล้วยหอม ฟินสุด

จบไปอีกหนึ่งมื้อกับการได้นั่งกินข้าวในร้านบรรยากาศดี เม้ามอยกับคนคอเดียวกัน เฮฮากับเพื่อนๆ พี่ๆ ชาวแก๊งวงใน สนุกดีค่ะ เจอกันใหม่ Testing หน้านะคะ ขอพักพุงช่วงนี้ไปก่อน ไม่ไหวแล้ว กินมื้อใหญ่ติดๆ กันสองงาน 555